[image: ]Gizarte Politiken Saila 

Gizarte Zerbitzuen Zuzendaritza 



97/2021, ekainaren 28koa





FORU ARAUA

Gizarte Politiken Saila
Espediente zenbakia INFOPU 2021/17

xxxxx  k eskatutako informazio publikorako sarbide partziala ematea 

2021eko maiatzaren 26an, Arabako Foru Aldundiko Erregistroan sartu da xxxxx NANa duen informazio-eskaera, 2000, 2005, 2010, 2015 eta 2019 edo 2020 urteei buruzko informazioa eskatzeko, honako hauei buruzkoa:

· Bakarrik eta AFAren ardurapean dauden atzerritar adingabeen guztizko kopurua.
· Haien nazionalitateak, kopuru absolutuetan edo ehunekotan.
· Arabako harrera zentroak.
· Adingabe horien arretara bideratzen den aurrekontua: guztizkoa, zentroen arabera, gastuetarako esleipen ekonomikoa eta abar. Xehetasun horiek eman ezin badira, arlo osoaren aurrekontua.
· Prestakuntza: jasotzen duten prestakuntza eta beste jarduera batzuk, zentro espezializatuak edo arauzko hezkuntza eta abar.
· Atxiloketen eta kondenen kopurua eta zein delitu edo arau-hausterengatik atxilotu/kondenatu dituzten. Era berean, berrerortzeak.
· Marokorekin sinatutako aldebiko akordioaren arabera egindako aberriratzeen kopurua (martxoaren 22ko BOE-2013-3140).
· Adin nagusiko egiten direnean izaten duten egoera edo estatusa: prozedurak, babesa, esleipen ekonomikoak edo jasotzen dituzten errentak (zer aurrekonturen kargura), zenbatekoa, harrerak eta zer zentrotan edo zer erakundek eginda, prestakuntza... beharrezkoa denean.

Batetik, ezin daiteke eskatu den informazio guztia eman; izan ere, gardentasunari, herritarren parte-hartzeari eta gobernu onari buruzko otsailaren 8ko 1/2017 Foru Arauan ezartzen denez, erakundeak eskura dituen datuak eman behar ditu, baina ez eskura ez dauzkanak.

Bestetik, erakunde honek eskura daukan informazioaren zati bat begiratzea ezetsi dugu, gardentasunari, herritarren parte-hartzeari eta gobernu onari buruzko otsailaren 8ko 1/2017 Foru Arauaren 31.4 artikuluan aipatzen diren mugak direla-eta. 

Euskal Autonomia Erkidegoko Gizarte Zerbitzuei buruzko abenduaren 5eko 12/2008 Legeak, 41. artikuluan, adingabeen babesaren eta tutoretzaren arloko eskumenak ematen dizkie foru-aldundiei, eta Arabako Foru Aldundiko Gizarte Politiketako Sailari dagozkio arrisku larrian eta babesgabezian dauden adingabeak babesteko neurriak hartzeko eskumenak.

Bestalde, Adingabearen Babes Juridikoari buruzko urtarrilaren 15eko 1/1996 Lege Organikoak 2.1 artikuluan ezartzen duenez, adingabe orok eskubidea du bere interes gorena balioetsi eta funtsezkotzat har dadin berari dagozkion ekintza eta erabaki guztietan, eremu publikoan zein pribatuan. Hala, lege hau eta lege honi eragiten dioten gainerako arauak aplikatuz, bai eta erakunde publiko edo pribatuek, auzitegiek edo legegintza-organoek adingabeei buruz hartzen dituzten neurrietan ere, haien interes gorena lehenetsiko da, egon daitekeen beste edozein interes legitimoren gainetik.

Horri dagokionez, lege horren 10.3 artikuluak xedatzen du Espainian dauden adingabe atzerritarrek hezkuntzarako, osasun laguntzarako eta oinarrizko gizarte zerbitzu eta prestazioetarako eskubidea dutela, Espainiako adingabeen baldintza berberetan. Administrazio publikoek bereziki kalteberak diren taldeak zainduko dituzte, hala nola inoren kargura ez dauden adingabe atzerritarrak, nazioarteko babes-premiak dituztenak, desgaitasunen bat duten adingabeak eta sexu abusuen, sexu esplotazioaren eta abarren biktima direnak.

Ildo horretan, botere publikoek, politika publikoak diseinatzean eta lantzean, adingabe atzerritarrak gizartean erabat integratzea izango dute helburu, atzerritarrek Espainian dituzten eskubide eta askatasunei eta haien gizarteratzeari buruzko urtarrilaren 11ko 4/2000 Lege Organikoan ezarritakoaren arabera. Horrela, administrazioek bildutako datuak lege honetan ezarritako babes neurriak hartzeko bakarrik erabili ahal izango dira, betiere adingabearen interes gorenaren bermeari erantzunez, eta dagozkion ebazpenak hartu behar dituzten administrazio publikoei, Fiskaltzari eta organo judizialei baino ezingo zaizkie jakinarazi.

Konstituzio Auzitegiak (134/1999 KAE, maiatzaren 24koa, 387/2012 KAE, ekainaren 11koa) eztabaidaezintzat jotzen du adingabeek interes legitimoa dutela beren bizitza pertsonalari buruzko datuak ez zabaltzeko, gainerakoen ekintzaren eta ezagutzaren aurrean.

Aurretik azaldutakoa ikusita, ezin daiteke nazionalitateari, prestakuntzari, delituei eta arau-hausteei buruzko edota adin nagusiko egin ondorengo egoerari buruzko daturik eman, lurralde historikoan adingabeentzako zentro oso gutxi daudelako eta informazio hori emateak adingabeak identifikatzea ahalbidetu lezakeelako; zalantzarik gabe, adingabeen interes gorenaren kontrako ekintza litzateke, eta Arabako Foru Aldundiak interes hori zaindu behar du: atzerritar adingabeak erabat gizarteratzea zailduko luke.


Ondorioz, nire eskumenak baliotuz,

XEDATZEN DUT

Lehena. Zati batean baiestea informazioa eskuratzeko eskaera, ebazpen honen azalpen zatian azaldutako arrazoiengatik, eta honako informazio hau eskuratzea baimenduko da:

· Bakarrik eta AFAren ardurapean dauden atzerritar adingabeen guztizko kopurua.
· Arabako harrera zentroak.
· Adingabe horien arretara bideratutako aurrekontua: arloaren guztizko aurrekontua.
· Marokorekin sinatutako aldebiko akordioaren arabera egindako aberriratzeen kopurua (martxoaren 22ko BOE-2013-3140).

	
	2000
	2005
	2010
	2015
	2020

	AFAren ardurapena dauden adingabeak
	
9
	69
	214
	98
	131

	Araban dauden harrera zentroak
	
-
	
1
	
31
	
1
	
4

	Arloan bideratutako aurrekontua
	4.766.525.000
2
	55.070.254,80€3
	14.939.269,45€4
	16.743.313,71€
	25.565.820€

	Aberriratzeen kopurua
	0
	0
	0
	0
	0

Bigarrena: Ebazpen honek amaiera ematen dio administrazio-bideari, eta, beraren aurka, administrazioarekiko auzi-errekurtsoa jarri ahal izango da Vitoria-Gasteizko administrazioarekiko auzien epaitegietan, bi hilabeteko epean, edo, aldez aurretik eta nahi izanez gero, erreklamazioa aurkeztu ahal izango da Gardentasunerako eta Gobernu Onerako Foru Kontseiluan, hilabeteko epean. Bi kasuetan, ebazpen hau jakinarazi eta hurrengo egunetik aurrera hasiko da epea.

Vitoria-Gasteiz.








Emilio Sola Ballojera
Gizarte Politiken foru diputatua 

Ana Belén Otero Miguélez
Gizarte Zerbitzuen zuzendaria 










1 2  Adingabeen arreta bermatzeko premiaz aldi baterako gaitu behar diren zentroak: 1 4 hilabetez funtzionatzen du, eta bestea 10 hilabetez.

2  Haurren, Gazteen eta Familien Zerbitzua GOFEren organigraman sartuta zegoen Esku-hartze Sozialaren Arloaren barruan, eta bertan oinarrizko gizarte-zerbitzuak, etxeko laguntza, prestazio ekonomikoak, emakumeentzako arreta eta aukera-berdintasuna eta programa sektorialak ere sartzen dira.

3 Haur, Gazte eta Familien Zerbitzuak Esku-hartze Sozialaren Arloaren barruan jarraitzen du 

4 Haurren, Gazteen eta Familien Zerbitzua Esku-hartze Sozialaren Arlotik bereizi eta Adingabearen eta Familiaren Arloa bihurtzen da.

